cyanic-selkie/wikianc huggingface dataset:
Rundkast om kringkasting
Programmet var Norges bidrag til Underholdningsfestivalen i Montreux, der den vant både Gullrosen, Chaplinprisen og Presseprisen. Rundkast er en av de norske TV-produksjonene som er mest kjent internasjonalt og representerer et høydepunkt for Norsk TV i Montreux-sammenheng.
Aretas IV
Aretas IV Filopatris var konge over nabateerne fra ca. år 9 f.Kr til år 40 e.Kr. Aretas’ datter, Phasaelis, var gift med Herodes Antipas. Herodes skilte seg imidlertid fra henne for å gifte seg med sin niese Herodias. Phasaelis dro da tilbake til sin fars hoff. Denne episoden førte til krig mellom Herodes og Aretas.
Døperen Johannes refset Herodes for å skille seg fra Phasaelis, noe som førte til hans arrest og senere henrettelse. Den jødiske historieskriveren Josefus mener at henrettelsen av Johannes var forårsaket av at Herodes følte sin makt truet, og fordi Johannes tilsynelatende tok parti for Aretas og hans datter.
I Det nye testamentet omtales Aretas’ rike for «Arabia» siden dette var navnet på den romerske provinsen som dekket området. Apostelen Paulus oppholdt seg nærmere tre år i riket til Aretas, og hans omvendelse til kristendommen skjedde antakelig der. Kong Aretas ønsket etterhvert å arrestere Paulus, under et av hans opphold i Damaskus. Men Paulus slapp unna ved å bli firt ned fra bymuren i en kurv.
John Collett (1758–1810)
John Collett (født 22. september 1758 i Christiania, død 3. februar 1810 samme sted) var en norsk forretningsmann og tilhørte den opprinnelig engelske Collett-slekten. Stamfaren, trelasthandler James Collett, slo seg ned i Norge i 1683. John Collett kom hjem fra England i 1792 for å overta familiebedriften Collett & Søn og bosatte seg i familiens bygård, Collettgården i Kirkegata 15. Han var blant byens rikeste menn og en sentral skikkelse i selskaps- og kulturliv. I 1793 ble han eier av Ullevål gård, som han utviklet til et mønsterbruk med imponerende hage- og parkanlegg. Der drev han også landbruksskole for unge bønder for å spre kunnskap om nye og mer rasjonelle metoder i landbruket.
Hans gjestfrihet var stor, og mange utenlandske gjester har skildret den storslåtte bevertningen og underholdningen på Ullevål. I hagen skal han ha hatt en kunstig «kilde» hvor man fant vin i stedet for vann. Han eide også gården Flateby i Enebakk, hvor han holdt legendariske selskaper for Christiania-sosieteten i jakttiden og julen. I 1807 tok han initiativ til stiftelsen av «Aggers Sogneselskab».
Collett var en periode en av borgerrepresentantene i Christiania – «De 12 eligerede menn».
En gate og en plass på Ullevål er oppkalt efter ham.
Velaug
Velaug er et kvinnenavn som kommer fra de norrøne orden ve og laug som betyr henholdsvis «hjem» og «forlovet» eller «viet til».
Orotsjisk
Orotsjisk er et tungusisk språk som snakkes av orotsjerne i Russland.
Spanias deputertkammer
Congreso de los Diputados er underhuset i det spanske parlamentet. Deputertkammeret er det viktigste av de to kamrene. Det velger regjeringen og har det siste ord i lovsaker.
Deputertkammeret består etter grunnloven av minst 300 maksimalt 400 deputerte. Ifølge gjeldende valglov (2019) er antallet bestemt til å være 350 deputerte. Det finnes 50 valgkretser som er identiske med landets provinser, medregnet de to autonome byene Ceuta og Mellila. Valgene holdes som forholdstallsvalg etter d'Hondts metode. Fordelingen av mandater skjer på valgkretsnivå, og begunstiger derfor store partier og partier med et regionalt tyngdepunkt.
Valgperioden for deputertkammeret er fire år.
Bispegata
Bispegata finnes flere steder i Norge:
Halfdan Ditlev-Simonsen
Halfdan Ditlev-Simonsen (født 15. februar 1894 i Flosta, død 24. februar 1962 i Oslo) var en norsk idrettsutøver, idrettsleder og skipsreder. Han ble født inn i en familie aktiv innen idrett og shipping. Hans far var skipsreder Olaf Ditlev-Simonsen, og brødrene John, Olaf Christian, Sverre og Aage Ditlev-Simonsen utmerket seg alle i ulike idrettsgrener.
Idrettskarriere
Halfdan Ditlev-Simonsen regnes som en pionér innen norsk bandy. Han ble i 1911 del av Norges Fotballforbunds komité for å organisere bandyidretten som dengang var ny i Norge. I 1920 ble han Norges Bandyforbunds første formann, et verv han hadde i fire år. Ditlev-Simonsen var med på å ta 13 NM-gull for Ready i perioden 1912 til 1927. Han er dermed den spilleren med flest norgesmesterskap i bandy. Under mesterskapet i 1925, da idretten fremdeles ble spilt med sjumannslag, besto Readys lag av fem brødre Ditlev-Simonsen (Halfdan, John, Olaf, Sverre og Aage), pluss to andre spillere. Han skrev bandydelen av bokverket Idrætsboken, som ble utgitt i 1923.
Ditlev-Simonsen representerte Ready også i fotball og debuterte for det norske i 1912 mot. Norge tapte 4-2, og han scoret begge Norges mål. Totalt spilte han sju landskamper og scoret fire mål. Han drev også med tennis og var president i Norges Tennisforbund fra 1923 til 1926.
Redervirksomhet
Ditlev-Simonsen var fra 1914 skipsreder i Oslo, med dispasjøreksamen fra 1915. Sammen med sin far startet han rederiet Halfdan Ditlev-Simonsen & Co. Han var aktiv i rederorganisasjonene, blant annet formann i Oslo nye rederiforening fra 1927 til 1931 og formann i rederforbundets tekniske utvalg i perioden 1923–1930. Ditlev-Simonsen utga i 1954 boka En reder ser tilbake.
Spanias senat
Senado de España er overhuset i det spanske parlamentet. Senatet består av 266 medlemmer, hvorav 208 velges etter flertallsprinsippet i provinsene. De øvrige 58 medlemmene av senatet velges av regionalparlamentene i de 17 autonome regionene. Alle senatorer sitter i fireårsperioder.
Evt.
Evt. har flere betydninger:
Robert Curbeam
Robert Lee Curbeam jr. (født 5. mars 1962) er en amerikansk NASA-astronaut med tre romferder med romfergen, derav to turer til Den internasjonale romstasjonen. Han har logget over 37 dager i verdensrommet totalt, og har gjennomført syv romvandringer totalt. Han holder nå rekorden for flest romvandringer på samme romferd, med sine fire romvandringer utført på STS-116. Curbeam er også pilot og offiser i US Navy.
Mjøndalsbrua
Mjøndalsbrua er den eldste av to bruer som forbinder Krokstadelva og Mjøndalen sammen over Drammenselva. Den andre er Nedre Eiker bru på riksvei 283, fra 1991. Mjøndalsbrua ligger i Drammen kommune og Viken fylke.
Mjøndalsbrua ble bygget for kryssing av to hestevogner og er noe smal etter dagens krav og standarder. De to midterste spennene på brua er 60 meter lange, og pilarene står 12,5 meter høye fra elvebunnen. Spenna mot land er 50 meter lange, slik at hele broen er 220 meter lang.
Aleksandr Mozin
Aleksandr Mozin (russisk: Александр Мозин; født 9. juni 1961) er en russisk tidligere sovjetisk skøyteløper som deltok i nasjonale og internasjonale konkurranser i hurtigløp på skøyter og representerte klubbene Burevestnik, Gorky til og med sesongen 1982/83 og fra sesongen 1983/84 var det Dynamo Gorky, Gorky fra (byen som er kjent som Nizjnij Novgorod fra 22. oktober 1990) og Sovjetunionen.
Sesongen 1985/86 deltok han både i europamesterskapet på skøyter og allround-VM på skøyter. Under europamesterskapet i Oslo på Bislett stadion tok han sin eneste internasjonale sammenlagtmedalje i et mesterskap i hurtiogløp på skøyter med en 2.-plass bare slått av nederlandske Hein Vergeer som også var tittelforsvarer. I dette mesterskapet vant Mozin både 5 000 meter og 10 000 meter, Vergeer vant forvrig de andre to distansene (500 meter og 1 500 meter). I sesongens allround-VM på Ludwig Schwabl stadion i vesttyske Inzell ble det en 7.-plass sammenlagt etter en 3.-plass på 5 000 meter som beste distanseplassering.
Mozin ble tatt ut for å representere Sovjetunionen under Vinter-OL 1988 i Calgary på 10 000 meter hvor han fikk en 18.-plass på ny personlig rekord 14.28,91.
David P. Dahl
David P. Dahl (født 1937 i San Francisco) er en amerikansk professor i musikk, komponist og organist. Han var med å etablere Olympic Organ Builders, et verksted og produksjonssted for pipeorgel i Seattle. Dahl har hatt en stor innflytelse siden tidlig på 1960-tallet, for en økt interesse for pipeorgler nordvest i Amerika.
Liv og karriere
Dahl har norske aner, faren Peder Dahl het opprinnelig Malmedal og var fra Malmedalen i Fræna kommune. Han utvandret til Amerika på 1920-tallet. Der tok han etternavnet Dahl. Moren, Norma Nordseth kom fra Nordstrand, ved Oslo. Han vokste opp i San Francisco. Han studerte ved Pacific Lutheran University, Tacoma, Washington, som ble grunnlagt i 1890 av skandinaviske emigranter.
Etter endt utdanning bosatte han seg i Tacoma og begynte sitt arbeide som lærer, organist, kirkemusiker, og orgel rådgiver. Han var tilknyttet Pacific Lutheran University, som professor og universitetets organist, hvor han var medlem av det musikalske fakultetet i 30 år. I over førti år var Dahl organist og musikalsk ansvarlig ved Christ Church, Episcopal, Tacoma, Washington.
Han Qianshaodi
Keiser Qiánshǎo av Hàn (tradisjonell kinesisk: 漢前少帝; forenklet kinesisk: 汉前少帝; hanyu pinyin: Hàn Qiánshǎodì; død 184 f.Kr.), født Liú Gōng (劉恭), var den tredje keiseren av det tidlige kinesiske Han-dynastiet, kjent som det Det vestlige Han-dynasti, fra 188 til 184 f.Kr. Han var sannsynligvis den eldste sønnen til Han Huidi, og mora hans var sannsynligvis en konkubine, selv om dette ikke er sikkert, men han ble adoptert av Keiser Huis kone, keiserinne Zhang Yan. Etter anmodning fra Liú Gōngs farmor, enkekeiserinne Lü Zhi, fikk keiserinne Zhang drept Liú Gōngs egentlige mor.
David P. Dahl
Liv og karriere
Dahl har komponert en rekke verk for orgel, flere er publisert på papir og som plateinnspillinger. Hans komponist virke har i hovedsak vært etter at han gikk av med pensjonen fra Pacific Lutheran University i år 2000. Han har holdt konserter og deltatt på flere kirkemusikalske festivaler, blant annet ved The National Conventions of the American Guild of Organists og Organ Historical Society. Han er tildelt flere utmerkelser, blant annet Distinguished Service Award av Organ Historical Society, The Distinguished Alumnus Award av Pacific Lutheran University, og The Bishop’s Cross av the Episcopal Diocese of Olympia.
Han Qianshaodi
Man vet veldig lite om keiser Qiánshǎos liv og personlighet; bare et par viktige hendelser i hans liv ble dokumentert, men man vet ikke engang hvilket år han ble født. I 188 døde hans far, keiser Hui, og som utnevnt kronprins besteg så Qiánshǎo tronen. Han hadde derimot liten makt, siden storenkekeiserinne Lü offentlig behandlet alle regjeringssakene.
David P. Dahl
Liv og karriere
Dahl har særlig arbeidet med nye og historiske mekaniske kirkeorgel (pipeorgel). Han har vært orgelkonsulent for flere kirker, institusjoner og orgelbyggere, særlig nordøst i USA (Pacific Northwest) og utformet spesifikasjoner til en rekke kirkeorgel. Sammen med Glenn D. White, etablerte han Olympic Organ Builders, i Seattle i 1962. Hensikten var å representere to tyske kirkeorgelbyggere. Sammen hadde de en periode også et verksted som bygget flere pipeorgel.
Han Qianshaodi
En gang før 184 fant keiser Qiánshǎo ut at han ikke egentlig var enkekeiserinne Zhangs sønn og at hans mor hadde blitt myrdet. Han begikk så det feiltrinn å bemerke at enkekeiserinne Zhang skulle få igjen for dette da han ble voksen. Da storenkekeiserinne Lü hørte om dette, fikk hun ham hemmelig innestengt i palasset og annonserte at han var alvorlig syk og ikke kunne ta imot besøkende. Selv da tiden gikk fortsatte hun å hevde han var syk og ute av stand til å regjere, og at han led av en psykose. Hun foreslo så at han skulle bli avsatt og erstattet. Embetsmennene sa seg enige, og han ble avsatt og drept. Han ble etterfulgt av sin bror Liu Yi, som skiftet navn til Liu Hong.
Siden keiser Qiánshǎo ble regnet for å være en marionetthersker under enkekeiserinne Lü, har han ofte blitt utelatt fra de offisielle listene over Hàn-keisere.
Oshiwambo
Oshiwambo er et egentlig bantuspråk som snakkes i Namibia og Angola.
Balestrands skytterlag
Balestrands skytterlag er en skytterklubb fra Balestrand i Sogn og Fjordane. Klubben ble stiftet før 1905. Klubben har fostret to skytterkonger, Lars L. Ese d.y. og hans sønn Lars Hallvard Ese.
Danmark under Sommer-OL 1920
Danmark under Sommer-OL 1920. 154 sportsutøvere fra Danmark deltok i 14 sporter under Sommer-OL 1920 i Antwerpen. Danmark kom på tiendeplass med tre gull-, ni sølv- og en bronsemedalje. OL-troppen besto blant annet av fem stupere tre menn og to kvinner, 18 friidrettsutøvere, tolv  boksere, seks syklister, åtte  fektere, et landhockey-lag, et fotball-lag, førtifem turnere, en roere og fire deltakere i moderne femkamp. Turneren Robert Johnsen var Danmarks flaggbærer under åpningsseremonien.
Bjelkebro
Bjelkebro er en bro som består av en bjelke som hviler på pilarer.
Dette er den enkleste brotypen. En bjelke støttes i hver ende. Kreftene presser nedover mot støttepunktene. Når bjelken belastes presses toppen sammen mens bunnen strekkes.
Avstanden mellom støttepilarene kan være opptil 300m.
Mange broer har bjelketverrsnitt på tilfartbroene på land, og fortsetter med et hovedspenn utformet som en hengebro, buebro eller forskjellige andre varianter.
Brücke
Forradal
Forradal er en bygd og et dalføre i Stjørdal kommune i Trøndelag. I den lokale dialekten skiller man mellom bygda og dalføret, som heter henholdsvis Færbøgda og Færdarn. Førstnevnte har også vært brukt i skriftspråket som Forbygda.
Forradal skole er en fådelt skole med 37 elever (2017/18).
Det er veiforbindelse fra Hegra og gjennom Forradal, og fra Vigdenes (1 mil oppe i Forradal) og over høydedragene til Flora. Ved veien til Forradal står Långstrøms bauta som er reist til minne om general Långstrøm i Carl Gustav Armfeldts hær som inntok Trøndelag i 1718.
Etylenglykoldinitrat
Etylenglykoldinitrat, også kjent som nitroglykol eller EGDN, er en gulaktig, eksplosiv og giftig olje som er i nær slekt med nitroglyserin. Det har kjemisk formel C2H4N2O6
EGDN er marginalt kraftigere enn nitroglyserin. Det brukes i dynamitt som er beregnet for bruk i kaldt klima, i stedet for nitroglyserin. EGDN har frysepunkt -22 grader C. Det eksploderer ved 114 grader C.
Kjemikeren L. Henry var den første som fremstilte EGDN i 1870 ved å nitrere etylenglykol i en 40/60 blanding av konsentrert salpetersyre og svovelsyre ved 10 grader C.
Qernertuarssuit
Qernertuarssuit er en fraflyttet bygd i Ammassalik kommune, sydøst på Grønland.
Bygda ligger ved Kulusuk, og ble fraflyttet 1. januar 2005. Den hadde pr 1. januar 2004 én innbygger.
Muittalægje
Muittalægje (Muittalægje čuvgetusa haliduvvidi sami gaskast ) var en samisk avis som kom ut i årene 1873–1875. Dette var den første samiske avisen som ble utgitt i Norge.
Avisen ble utgitt som en månedsavis av Christian Andreassen (1828–1879), som lærte seg samisk, og oversatte salmer og andre tekster til samisk. Han ga ut avisen i samarbeid med læreren Johan Eriksen Soffa og fiskeren Samuel Samuelsen. Disse tre var med i foreningen «Vieljažiid Searvi» (Broderlaget). Andreassen var avisens redaktør, sammen med Peder Larsen Utsi, som året før hadde søkt amtstinget om støtte til å utgi en avis blant samene, noe han fikk avslag på. Avisen ble trykket hos F. Kjeldseths boktrykkeri i Vadsø, samme trykkeri som Finmarkens Amtstidende ble trykket.
Dårlig opplag og dårlig økonomi gjorde at avisen ble nedlagt etter bare to år.
B0
B0, b0 eller B-0 kan vise til:
Hugh Dowding
Dowding utdannet seg til flyger og meldte seg frivillig til Royal Flying Corps i desember 1913. Under første verdenskrig kommanderte han en skvadron jagerfly, men ble etter hissige diskusjoner med overordnede sendt tilbake til Storbritannia.
I mellomkrigstiden fortsatte Dowding i RAF og på 1930-tallet utviklet som sjef for RAFs Fighter Command det såkalte Dowdingsystemet, et integrert luftforsvarssystem med radar, plotting av flyangrep og radiokontroll av egne fly. Utvikling av moderne jagerfly som Hawker Hurricane og Supermarine Spitfire var også prioritert av general Dowding.
Dowding nådde pensjonsalder i juni 1939, men grunnet den spente internasjonale situasjonen ba han om å få fortsette og det ble innvilget. General Dowding blir gitt mye av æren for at britene vant slaget om Storbritannia.
Bakgrunn
Hugh Dowding ble født i den skotske byen Moffat i 1882 og fikk sin tidlige utdannelse ved St. Ninian's Boys' Preparatory School i Moffat, en skole hans far hadde bidratt til å etablere. Etter å ha flyttet til England forsatte Hugh Dowding ved Winchester College og tok deretter militær utdannelse ved Royal Military Academy. Han tjenestegjorde deretter i ulike britiske kolonier i Royal Garrison Artillery.
Militær karriere
Dowding tjenestegjorde i Gibraltar, Ceylon, Hongkong og India. Etter å ha returnert til Storbritannia tok han videre utdanning ved Army Staff College i januar 1912 før han ble postert til Garrison Artillery på Isle of Wight i 1913. Etter å ha fått interesse for fly fikk Dowding sivilt flysertifikat og var deretter ved den militære Central Flying School hvor han så fikk sine «vinger» som militærflyver. Selv om Dowding ble satt opp på Royal Flying Corps liste over reserver så returnerte han til Isle of Wight for å fortsette sin tjeneste der. Det var imidlertid kortvarig, og august 1914 sluttet han seg til Royal Flying Corps som pilot i No. 7 Squadron.
Første verdenskrig
Under første verdenskrig ble Dowding sendt til Frankrike i 1915 og ble utnevnt til sjef for 16 Squadron. Etter slaget ved Somme kom Dowding i konflikt med general Hugh Trenchard, øverstkommanderende for Royal Flying Corps over behovet for å la piloter med lang tjeneste hvile. Dowding ble derfor sendt tilbake til Storbritannia og selv om han ble utnevnt til brigadegeneral så han ikke mer aktiv tjeneste under første verdenskrig.
Mellomkrigstiden
Hugh Dowding sluttet seg så til det nye separate flyvåpenet Royal Air Force og fikk erfaring i ulike seksjoner for opplæring, logistikk, utvikling og forskning. Dowdings hustru Clarence døde etter et kort ekteskap og han ble alene med deres sønn Derek. I 1924 ble Dowding, med grad av air commodore, utnevnt til stabssjef for RAF Iraq Command. I 1929 ble han utnevnt til air vice marshal og ble med i Air Council. I 1933 ble Dowding utnevnt til air marshal og han ble adlet året etter.
I 1936 ble Hugh Dowding utnevnt til sjef for det nylig etablerte Fighter Command. I den stillingen var han ansvarlig for utviklingen av et luftforsvarssystem, senere kjent som Dowdingsystemet, et konsept han selv hadde ideen til. Sentralen for Dowdingsystemet var Fighter Commands hovedkvarter ved RAF Bentley Priory, et ombygd gods i den nordvestlige utkanten av London. Dowding var også aktiv i innfasing av moderne jagerfly, spesielt Hawker Hurricane og Supermarine Spitfire. I 1937 ble Dowding utnevnt til air chief marshal.
Andre verdenskrig
Hugh Dowding skulle egentlig gå av med pensjon i juni 1939, men grunnet den spente internasjonale situasjonen så ble han bedt om å fortsette inntil mars 1940. Våren 1940 ble han igjen bedt om å fortsette, først til juli og så til sist til oktober 1940.
Under slaget om Frankrike i mai og juni 1940 var britene under sterkt press fra Frankrike om å avgi jagerfly for å støtte de allierte hærstyrkene, men Dowding argumenterte sterkt mot dette da han var redd for at det ville føre til en sterk svekkelse av forsvaret av Storbritannia. Da den allierte motstanden i Frankrike kollapset samarbeidet Dowding tett med Air Vice-Marshal Keith Park, sjef for 11 Fighter Group med å organisere jagerflydekning av evakueringen av det britiske ekspedisjonskorpset i operasjon Dynamo, fra Dunkerque.
Gjennom sommeren og høsten 1940 motsto Dowdings Fighter Command, i slaget om Storbritannia, det tyske Luftwaffes angrep. I tillegg til den store betydningen selve Dowdingsystemet hadde for det britiske luftforsvaret så gjorde han mye for å skaffe ressurser til sine styrker, som erstatningsfly og flyvere. Dowding sørget også for å ha en solid reserve og ikke på noe tidspunkt under slaget var over halvparten av Fighter Commands styrker avsatt til kampsonen over det sørøstlige England. Selve gjennomføringen av slaget overlot Dowding for det meste til sine underordnede sjefer.
Flyverne i Fighter Command så «Stuffy» Dowding som en distansert leder, men en som samtidig brød seg om sine menn og han refererte ofte til sine «dear fighter boys» som sine «chicks». Hans sønn Derek var en av dem, han var flyver i 74 Squadron.
På grunn av hans brilliante og detaljerte forberedelse av Storbritannias luftforsvarsstyrker mot et mulig tysk angrep og hans forsiktige styring av ressurser under selve slaget blir Dowding i dag vanligvis gitt hovedæren for landets seier i slaget om Storbritannia.
Dowdings påfølgende avgang (han gikk motvillig av med pensjon) har blitt knyttet til hans vanskelige temperament og manglende diplomati og politisk sans i de interne konfliktene i RAF. Hans avgang har spesielt blitt koblet til diskusjonen om «Big Wing», hvor en rekke offiserer argumenterte for å utkjempe avgjørende slag med Luftwaffe, i stedet for Dowdings bruk av en mer forsiktig strategi (Fabianstrategi). En annen årsak som blir nevnt for hans avgang er Fighter Commands manglende evne til å møte tyske bombetokt om natten.
Den nyutnevnte Chief of the Air Staff, Air Chief Marshal Charles Portal avsatte Dowding fra stillingen som øverstkommanderende for Fighter Command i november 1940. Etter fratredelsen ble Dowding sendt til USA i et spesialoppdrag for Ministry of Aircraft Production, der gjorde han seg imidlertid upopulær ved sin åpenhjertighet. Ved tilbakekomsten i 1942 gjorde han en studie i bruken av RAFs personell, før han ble endelig pensjonert i juli 1942. Året etter ble han adlet, som Baron Dowding of Bentley Priory.
Pensjonstilværelse
I sin pensjonstid ble Dowding interessert i spiritualisme og skrev bøker og holdt foredrag om emnet. Han avviste tradisjonell kristendom og sluttet seg til Teosofisk samfunn. Sammen med sin andre kone, Muriel Dowding, engasjerte han seg også i arbeidet for dyrenes rettigheter og ble vegetarianer. På sine eldre dager ble Dowding stadig mer bitter på hva han anså som RAFs dårlige behandling av han, at et forslag om å utnevne han til Marshal of the Royal Air Force ble lagt til side anså han som nok en fornærmelse fra sin gamle tjenestegren.
Hugh Dowding ble med årene stadig mer plaget med leddgikt og måtte de siste årene av sitt liv benytte rullestol. Dowding døde i sitt hjem i Tunbridge Wells, Kent, den 15. februar 1970, 87 år gammel. I en minnegudstjeneste i Westminster Abbey ble hans aske stedt til hvile under the Battle of Britain minnevindu i kirkens Royal Air Force kapell.
Minnesmerker
En statue av Dowding står plassert utenfor kirken St Clement Danes i City of Westminster, London, med følgende inskripsjon:
Andre monumenter til minne om Dowding finnes i hans fødeby Moffat og i Royal Tunbridge Wells hvor han bodde sine siste år. Det er også en byste av han i the War Memorial Cloister ved Winchester College.
Smaragd
Smaragd er en av de fire mest verdifulle edelstenene av mineralet beryll. Edelstenen er et beryllium-aluminiumsilikat med  krom eller vanadium, som gir stenen den dypgrønne fargen. Smaragden slipes oftest i emerald cut som fremhever fargen best og passer den naturlige formen på berylkrystall.
Gruvedrift på Minnesund
Smaragdgruvene ved Minnesund på Byrud gård i Akershus er Nord-Europas eneste i sitt slag. Det var gruvedrift etter smaragd fra 1899 til 1909, åpnet av engelskmannen Edward Aston som bodde på gården med sin familie mens han arbeidet i gullgruvene på Eidsvoll. En novemberdag i 1898 gikk hans datter Evelyn Aston på ski på Mjøsa for å undersøke en hule hun kjente til. Her var det gått et ras, og hun fikk øye på noen glitrende steiner hun tok med til gullsmed David Andersen i Kristiania. Han sa at det var smaragder hun hadde funnet.
Gruvene ble nedlagt i 1909, kanskje fordi det ble gjort store smaragdfunn i Colombia, som i dag bryter 90 % av alle smaragder. Den største smaragden funnet ved Byrud gård hadde et tverrsnitt som en blyant, og det heter seg at en smaragd fra Minnesund er å finne blant de engelske kronjuvelene.
Turistattraksjon
Under andre verdenskrig ble Minnesund-gruvene undersøkt av tyskerne, men ellers var det liten aktivitet der frem til 1960-tallet, da interessen for geologi og mineraler våknet blant amatører. Siden er stedet blitt mer og mer besøkt. I dag er smaragdgruvene ved Byrud gård godt etablert som en turistattraksjon. Opp mot seks tusen mennesker besøker hvert år gruvene for å finne sin egen smaragd.
Mineralene ved smaragdgruvene
Den lengste gruvegangen går 80 meter inn i fjellet. Det er funnet mange forskjellige mineraler i tillegg til smaragder ved Byrud gård. Blant annet mineraler som beryll (gulbrun til lysegrønn), flusspat (lilla og grønn), topas (hvit og honninggul), kvarts, apatitt (fargeløs til dypblå), albitt, bavenitt, muskovitt, laumontitt og mikroklin.
Johannes' åpenbaring
Smaragd er nevnt i Bibelen, i skildringen av det himmelske Jerusalem i Johannes' åpenbaring 21,19-20:
Belfast Celtic FC
Belfast Celtic Football Club var en irsk fotballklubb fra Falls Road-distriktet i Vest-Belfast. Klubben var en av de mest suksessrike klubbene i Irland fram til de trakk seg fra ligaen (IFA) i 1949. Klubbens hjemmebane var Celtic Park i Belfast, blant klubbens tilhengere kalt Paradise. Klubben hadde både protestantiske og katolske spillere, men Belfast Celtic ble i all hovedsak regnet som en katolsk/nasjonalistisk klubb.
Historie
Belfast Celtic ble stiftet 14. mars 1891, med skotske Celtic FC som forbilde. Opprinnelig het klubben bare Celtic, men da den ble omdannet til aksjeselskap i 1901, måtte den ta med Belfast i navnet, siden Celtic i Skottland allerede var registrert. Etter noen år i ligaer på lavere nivå ble Belfast Celtic tatt opp i den irske ligaen i 1896, og etter å ha startet ligahistorien med sisteplass den første sesongen, bygde klubben seg opp til å vinne sitt første ligamesterskap i sesongen 1899/1900. I 1901 fikk Belfast Celtic endelig en permanent hjemmebane, Celtic Park nær krysset der Donegall Road munner ut i Falls Road.
Klubbens første episode med alvorlig vold skjedde under en ligakamp hjemme mot de protestantiske rivalene Linfield 14. september 1912. Under kampens gang brøt det ut bråk mellom de to lagenes tilhengere, og rundt 60 tilskuere ble skadet. Kampen ble stoppet og spilt om igjen en måneds tid senere, uten problemer. Ingen ble straffet etter denne hendelsen.
Rundt 1920 hadde uroen og volden mellom unionister (protestanter) og nasjonalister (katolikker) i Belfast økt, og dette rammet katolske Belfast Celtic hardt. 17. mars 1920 skjøt noen av klubbens tilhengere mot tilhengere av motstanderklubben Glentoran under en semifinale-omkamp i den irske cupen på nøytral bane i Belfast. Flere ble skadet, og Belfast Celtic ble diskvalifisert fra cupen. (Også Glentoran ble for øvrig diskvalifisert, på grunn av at de hadde brukt en spiller som ikke var oppført på spillerlista.) Belfast Celtic ble suspendert fra all organisert fotball i en måned. Da de fikk spille igjen, fullførte de sesongen i de gjenværende turneringene (ligaen var allerede ferdigspilt før den voldelige cupkampen), men klubben trakk seg så fra ligaen og annen aktiv fotball på grunn av den voldelige situasjonen i Belfast og ellers i Irland.
Belfast Celtic la ikke ned driften som idrettsklubb i perioden da den sto utenfor den aktive fotballen. I denne perioden ble det blant annet arrangert sykkelløp, friidrettsstevner, boksekamper, hundeløp og karneval på Celtic Park. Mye av dette hadde klubben også arrangert tidligere, og mellom 1903 og 1927 ble det til og med arrangert travløp på baneanlegget.
Først i 1924 gikk Belfast Celtic med på å delta i ligaspill igjen. I mellomtiden hadde den irske Fristaten blitt opprettet i 1922, og allerede sommeren 1921 hadde den kommende fristaten stiftet sin egen fotballiga, og Irish League var blitt redusert til en nordirsk liga. Til tross for de vanskelige omstendighetene ble årene fra 1924 til utbruddet av andre verdenskrig Belfast Celtics mest suksessrike periode. Klubben ble nummer 3 i sin første sesong tilbake i ligaen, og vant deretter ligaen fire år på rad. Denne rekorden forbedret de i perioden 1935–1940, da de vant fem ligamesterskap på like mange sesonger. Til sammen vant Belfast Celtic 10 ligamesterskap mellom 1924 og 1940. Da den nordirske ligaen var innstilt fra 1940 til 1947 på grunn av andre verdenskrig, ble det spilt en regional liga i stedet. Belfast Celtic vant 4 av de 7 regionale mesterskapene som ble spilt. Da den offisielle nordirske ligaen kom i gang igjen i 1947, var Belfast Celtic fremdeles like sterke, og vant sesongen 1947/48.
27. desember 1948 spilte Belfast Celtic ligakamp borte mot Linfield. Celtic tok ledelsen på straffespark ti minutter før slutt, men Linfield utlignet til 1-1 like før kampen var over. Linfields tilhengere stormet banen, men banen ble ryddet og kampen spilt ferdig. Da dommeren til slutt blåste av kampen, invaderte Linfield-tilhengerne banen på nytt og angrep flere av Celtics spillere. Flere av spillerne ble skadet, og hardest gikk det ut over spissen Jimmy Jones, som ble sparket ned og fikk knekt det ene beinet.
Belfast Celtics styre følte at straffen det nordirske fotballforbundet ila Linfield etter angrepet ikke sto i forhold til det alvorlige volden, men enda mer at politiet ikke hadde vært i stand til å beskytte Celtics spillere. Styret bestemte at Belfast Celtic skulle trekke seg fra ligaen etter at sesongen var over.
Klubben endte på andreplass i ligaen våren 1949. Like etter at seriespillet var over, dro laget på en turné i Nord-Amerika, der de spilte oppvisningskamper hovedsakelig mot lokalt sammensatte lag. Celtic vant de fleste av de ti kampene, med 2-0-seieren over som et høydepunkt. Klubbens siste kamp ble imidlertid en skuffelse, da de tapte 0-3 for IFK Göteborg i New York 12. juni 1949.
Belfast Celtic ble aldri nedlagt offisielt, men klubben kom aldri mer til å delta i mesterskap. Klubbens bane Celtic Park ble brukt til greyhoundløp i mange år, men ble til slutt revet i 1985. Der banen sto, ble det bygd et lite kjøpesenter. Ei lita minnetavle i kjøpesenteret til minne om klubben og banen er alt som er igjen i dag.
Ny arvtaker?
Noen av Belfast Celtics tradisjonelle tilhengere og nyere interesserte har i senere tid øynet et håp om at en ny klubb kan føre Belfast Celtics historie videre. I 1970 ble klubben Donegal Celtic stiftet i Vest-Belfast. Også denne klubben har katolske tilhengere, spiller i drakter som ligner på draktene til skotske Celtic og Belfast Celtic, og har hjemmebanen Donegal Celtic Park. Etter vedvarende press for å bli opptatt i den nordirske ligaen, ble Donegal Celtic endelig tatt opp i ligaen (nivå 3) i 2002, og avanserte til Premier League (nivå 1) i 2006. Klubben rykket ned igjen til nivå 2 i 2008, etter at ligaen ble omstrukturert.
Donegal Celtic tiltrekker seg publikum med lignende bakgrunn som det Belfast Celtic i sin tid gjorde. Klubben anerkjenner dette, men ønsker ikke å bli noen «ny» Belfast Celtic:
Mesterskap
Dessuten seire i flere andre turneringer.
Port Lockroy
Port Lockroy er en naturlig havn på Wiencke Island i Antarktis. Den ble oppdaget i 1903 av en fransk ekspedisjon under ledelse av Jean-Baptiste Charcot. Port Lockroy ble benyttet som havn for flytende hvalkokerier, og under andre verdenskrig etablerte Storbritannia en base her, Base A på den lille Goudier Island, i forbindelse med Operasjon Tabarin. Etter krigen fortsatte basen som en forskningsstasjon fram til 1962.
Port Lockroy er navngitt etter Edouard Lockroy, en fransk politiker som hjalp Charcot med å skaffe statlig støtte til den franske ekspedisjonen.
The Nordic Page
The Nordic Page er Norges eneste trykte engelskspråklige tidsskrift med nyheter og analyser fra og om Norge. Tidsskriftet trykkes én gang i måneden og kom ut for første gang i november 2008 som The North Post.
The Nordic Page fungerer som et åpent forum der ulike meninger om ulike emner deles. Innholdet settes sammen av frilansere med forskjellige bakgrunn. Temaer som dekkes i tidsskriftet viser også en mangfoldig natur i stedet for begrenset omfang. Den største målgruppen til tidsskriftet er den delen av befolkningen som ikke kan norsk, men allikevel er innholdet rettet mot hele befolkningen og mennesker i utlandet som kan lese engelsk og vil følge med på nyhetsbildet i Norge.
Benjamin Malesa Moloise
Han tilsto drapet og beskrev det som hendte i detalj, og det ble også bekreftet av vitner. Men i rettssaken benektet han det hele. Han ble likevel dømt til lovens strengeste straff, og på tross av appeller fra EF og mange andre land, ble han likvidert ved henging i et fengsel i Pretoria. Opprinnelig var han ingen barrikadestormer i kampen for like rettigheter mellom hvite og svarte, men døden gjorde ham til en martyr og et symbol på frihetskampen.
Shi Nai’an
Shi Nai'an (kinesisk: 施耐庵; pinyin: Shī Nàiān, født 1296 i Suzhou i Kina, død 1372) var en klassisk kinesisk forfatter som samlet/forfattet de første 70 kapitler av den kinesiske klassiske romanen Fortellinger fra myrlandet.
Det er lite med biografiske detaljer om ham, så lite at enkelte moderne forskere betviler hans eksistens, men det er vanlig å betrakte ham som Luo Guanzhongs læremester.
Mine fakta
Mine første fakta er en bokklubb som drives av Sandvik AS. Mine første fakta består av 20 faktabøker tilpasset barn i alder fra fire til syv år. Bøkene forteller fakta igjennom fortellinger der 4 dyr drar på eventyr og utforsker verden.
Bokklubben Mine første fakta ble startet i 2007. Den er lansert i Norge og Sverige og vil senere bli lansert i Finland, Tyskland, Sveits og Østerrike.
Norgesmesterskapet i fotball for menn 2003
Norgesmesterskapet i fotball for menn 2003 var en norsk fotballturnering som ble arrangert i 2003. Det var det 98. norgesmesterskapet i fotball. Rosenborg ble norgesmestre etter å ha slått Bodø/Glimt i finalen, som ble spilt søndag 9. november på Ullevaal Stadion i Oslo.
Bodø/Glimt kom til finalen ved å slå Verdal, Mo, Tromsdalen, Ørn-Horten, Aalesund og Tromsø.
Rosenborg kom til finalen ved å slå Buvik, Clausenengen, FK Lofoten, Fotballklubben Lyn, Haugesund og Skeid.
Asgeir Helgestad
Asgeir Helgestad (født 22. mars 1968) er en norsk filmskaper og naturfotograf, bosatt i Svene i Numedal.
Naturen har alltid vært den største kjærligheten og inspirasjonen i hans liv og verk. Han er en av Europas fremste og mest etterspurte fotografer på isbjørn og livet i Arktis. RED Collective har laget en portrettvideo om Helgestad, hans visjon og engasjement. I 2006 etablerte han produksjonsselskapet Artic Lights AS som er spesialisert innen naturfilmbransjen. Helgestad har samarbeidet med BBC, Plimsoll Productions, Maramedia og flere andre internasjonale selskap som filmfotograf, og har levert fast til NRKs naturprogrammer.
I filmen Dronning uten Land (2017 og 2018) kom han for første gang foran kamera for å kommunisere sitt ektefølte budskap om klimakrisen med sin egen stemme. Filmen har blitt vist på over femti nasjonale og internasjonale festivaler og har vunnet mer enn tretti internasjonale priser, er solgt verden rundt, og har vært en del av Den Kulturelle Skolesekken fra 2019 til 2021. Norsk filminstitutt presenterer filmen som en av de mestvinnende dokumentarene i 2019.
Som fotograf, har Helgestad vunnet både førstepris (1993) og andrepris (1992) i verdens største naturfotokonkurranse: BBC Wildlife Photographer of the Year, arrangert av BBC Wildlife Magazine og Natural History Museum i London. I 2002 vant han BBC Newcomer Award i verdens største naturfilm-festival Wildscreen i England. Han har laget tre fotobøker for barn og ungdom, og for den første av dem, Dyr i skogen, vant han Kultur- og kirkedepartementets debutantpris i 2001.
Helgestad er medlem av foreningen Norske Naturfotografer og Foreningen Norske Filmfotografer.
Daniel Sangouma
Daniel Sangouma (født 7. februar 1965 i Saint-Denis, Réunion) er en fransk tidligere friidrettsutøver (sprinter).
Sangoumas fremste meritter har kommet med det franske laget på 4 x 100 meter stafett. Han var med på laget som tok bronse under OL 1988. Videre tok hans sølv i VM 1991. Han har også to EM-gull i stafett, fra 1990 og 1994.
Individuelt er den fremste meritten sølvmedaljen på 100 meter fra EM 1990 i Split.
Ole Haugom
Ole Haugom (født 23. februar 1957 i Gran) er en norsk tidligere friidrettsutøver med norske mestertitler både i kule og diskos. Han har 4 medaljer fra NM i perioden 2 gull og 2 bronsemedaljer jevnt fordelt på de to øvelsene, begge fra årene 1977 og 1978. . Han konkurrerte for Brandbu IF og Minerva
De personelige rekordene til Haugom er på 64,02 i diskos fra 23. juni 1984 og 17,72 m 27. august 1977. Per 2014 er rangerer disse resultatene som henholdsvis nummer 7 og 25 i Norge gjennom alle tider. Hans resultat i diskos var over kvalifiseringsgrensen til OL i Los Angeles 1984, men stevnet i El Paso var ikke godkjent konkurranse for kvalifisering. Haugom ble påmeldt til OL og stod på startlistene, men han selv fikk ikke godkjenning for deltakelse. Etter dette la han opp som utøver.
Hurtigløp på skøyter under Vinter-OL 1932
Under Vinter-OL 1932 i Lake Placid ble det arrangert fire øvelser i hurtigløp på skøyter. Skøyteløpene ble avvikla med kvartettstart der de to beste i innledende heat gikk til finaleheatet. Det er en utbredt mening at systemet favoriserte de amerikanske og canadiske løperne, som var kjent med systemet.
For første gang fikk kvinnene delta, men skøyteløp for kvinner ble regnet som demonstrasjonsgren, og dermed ble det ikke utdelt medaljer etter deres løp. Det var bare 10 kvinnelige deltakere fra 2 land. Hurtigløp på skøyter for kvinner ble ikke offisiell OL-gren før i 1960.
Løpene gikk på den nyanlagte Olympic Stadium, 568 moh. Til Vinter-OL 1980 ble det anlagt en kunstisbane på samme sted.
Gerd Schönfelder
Gerd Schönfelder (født 2. september 1970) er en tysk funksjonshemmet alpinist. Med paralympics 2006 har han 12 gull fra paralympiske vinterleker, noe som gjør ham til den mestvinnende paralymperen noensinne.
Hurtigløp på skøyter under Vinter-OL 1932
500 m
Dato: 8. februar
1000 m
Dato: 9. februar
1500 m
Dato: 10. februar
Spirit of America
Spirit of America er et samlealbum fra The Beach Boys, utgitt i 1975. Albumet ble utgitt av Capitol Records etter at deres utgivelse av samlealbumet Endless Summer ble en suksess. Ettersom bandet på dette tidspunktet hadde kontrakt med Reprise Records, regnes hverken Endless Summer eller Spirit of America som «offisielle» utgivelser.
Sporliste
Alle sangene er skrevet av Brian Wilson og Mike Love, unntatt hvor annet er notert.
Samfunns- og næringslivsforskning
Samfunns- og næringslivsforskning AS (SNF) er et norsk oppdragsbasert forskningsinstitutt med fokus på økonomisk utvikling. Instituttet har et nært samarbeid med Norges Handelshøyskole og det økonomiske miljøet ved Universitetet i Bergen.
Norges Handelshøyskole eier 85% av selskapet, mens resten eies av Stiftelsen SNF.
Rødfalk
Rødfalk (Falco naumanni) er monotypisk rovfugl i falkefamilien (Falconidae) og tilhører gruppen med langvingefalker (Falco), som blant annet også inkluderer tårnfalk (som regnes som artens nærmeste slektning), jaktfalk og vandrefalk.
Biologi
Rødfalk blir cirka 29–32 cm lang. Hunnen veier cirka 138–208 g; hannen cirka 90–172 g. Vingespennet utgjør cirka 58–73 cm. Fargetegningene ligner tårnfalkens, og kjønnene er ulike. Rødfalken mangler tårnfalkens «falkebart», og er jevnere grå på hodet. Flekkene på ryggen og under vingene er mindre fremtredende enn hos tårnfalken. Ryggen er teglrød. Østlig utbredte fugler er mer fargesterke enn vestlige. Hunnen er brunspraglet på oversiden og har hvite klør. Ungfuglene ligner hunnene.
Rødfalk jakter fortrinnsvis på større terrestriske insekter, gjerne i flokk.
Stephen Liu Difen
Stephen Liu Difen (født 13. mai 1912 i landsbyen Biandukou i fylket Renqiu i provinsen Hebei i Kina, død 14. november 1992 i Kuancheng i Hebei) var katolsk undergrunnsbiskop av Anguo i Hebei.
Han kom fra en katolsk familie og begynte tidlig på veien mot presteembedet. I 1932 begynte han på presteseminaret i Beijing, og ble ordinert i 1939. Etter å ha avlagt toppeksamener ved Fujanuniversitetet returnerte han til Anguo bispedømme for prestetjeneste, samtidig med at han fortsatte med medisinske studier.
Under den annen sino-japanske krig ble han bedt av en biskop om å overta ledelsen av en skole i Hankou. I 1951 ble han arrestert for å ha nektet å gå med i Tre-selv-bevegelsen. Etter løslatelsen arbeidet han ved sykehuset i Anguo. Under kulturrevolusjonen ble han sterkt forfulgt og svært dårlig behandlet, og avskjediget fra sykehuset.
I 1980 kunne han returnere til sykehusstillingen. I 1984 pensjonerte han seg derfra og viet seg deretter fullt ut til sjelesorg og forkynnelse. I 1990 ble han bortført av myndighetene – det var en hemmelig arrestasjon, og ingen fikk vite hvor han var.
Han Houshaodi
Man vet veldig lite om keiser Hòushǎos liv og personlighet; bare et par viktige hendelser i hans liv ble dokumentert, men man vet ikke engang hvilket år han ble født. I 188 døde hans far, keiser Hui, og han ble etterfulgt av Liú Shāns eldre bror, Liu Gong, som ble keiser Qianshao. I 187 ble han utnevnt til marki av Xiangcheng, og i 186, etter at hans bror Liu Buyi (劉不疑), prinsen av Hengshan, døde, ble han nye prinsen av Hengshan (恒山王), og hans navn ble forandret til Liú Yì, antageligvis fordi man regnet det for å være upassende at ens navn (eller en av forfedrenes navn) skulle ha et av de samme tegnene som ens tittel.
Høsten 180 døde Lü Zhi av sykdom, men keiser Hòushǎo fortsatte å ha liten reell makt, siden Lü-klanen fortsatte å beholde det meste av makten. Ifølge storenkekeiserinnens testament måtte han gifte seg med datteren til hennes nevø Lü Chan (呂產), og gjøre henne til keiser. Embetsmennene ved hoffet, ledet av Chen Ping og Zhou Bo, allierte seg mot Lü-klanen, og de lyktes i å ødelegge og massakrere klanens klanen. Etter dette holdt de et møte, og påsto for første gang at ingen av Han Huidis sønner faktisk var hans barn, og siden de innrømte at de var bekymret for at disse kunne ta hevn over embetsmennene når de ble eldre, besluttet seg for å innsette en ny keiser. Etter en diskusjon ble de enige om å innsette keiser Hòushǎos onkel, Liu Heng, prinsen av Dai, som ble keiser Wen. Prinsen av Dai kom fort til hovedstaden Chang'an og ble utnevnt til keiser, og keiser Hòushǎo ble avsatt. Først ble han kun utvist av palasset av en av embetsmennene i konspirasjonen, Liu Xingju, markien av Dongmou, som fikk han til å bo i ministeriet for palassforsyninger. Noen av de keiserlige vaktene ønsket ennå å motsette seg statskuppet, men embetsmennene overtalte dem til å gi opp dette. Senere samme år ble keiser Houshao henrettet. Historikere antydet også at hans keiserinne Lü også ble henrettet, uten at de gjorde dette klart.
Siden keiser Hòushǎo ble regnet for å være en marionetthersker under enkekeiserinne Lü, har han ofte blitt utelatt fra de offisielle listene over Hàn-keisere.
Eric Wainaina
Erick Wainaina (født 19. desember 1973 i Nyahururu) er en kenyansk friidrettsutøver som konkurrerer i maratonløp.
Wainaina deltok i VM 1995 i Göteborg, der han ble nummer 18. Under OL 1996 i Atlanta tok han bronse. Fire år senere tok han sølv under OL i Sydney.
Nelson Piquet
Nelson Piquet Souto Maior (født 17. august 1952) brasiliansk tidligere Formel 1-fører. Han er faren til Nelson Angelo Piquet som også har vært Formel 1-fører.
Fullstendige Formel 1-resultater
(Forklaring) (Resultater i uthevet skrift indikerer pole position, kursiv indikerer raskeste runde)
Paul Pilgrim
Paul Harry Pilgrim (født 26. oktober 1883 i New York City, død 8. januar 1958 i White Plains, New York) var en amerikansk friidrettsutøver.
Han deltok i OL 1904 som ble arrangert i St. Louis i USA. I finalen på 800 meter kom han på sjetteplass. Deretter deltok han i lagøvelsen i terrengløp over 4 engelske mil, der det amerikanske laget gikk til topps.
Pilgrim kunne feire sine største triumfer under ekstralekene 1906 i Athen. Under disse jubileumslekene vant han gull på 400 meter, foran briten Wyndham Halswelle og australieren Nigel Barker. Han vant også 800 meter, foran landsmannen Jim Lightbody, mens Wyndham Halswelle tok bronsemedaljen på denne distansen.
I 1908 deltok han i sitt tredje OL i London, men ble slått ut i forsøksheatet på 400 meter.
Norsk revyfestival
Norsk Revyfestival er en festival for revy som blir arrangert annethvert år på Høylandet i Nord-Trøndelag. Festivalen ble startet i 1987 av Andreas Mørkved-Romstad og Lornts Mørkved, som fikk ideen i et juleselskap. Festivalen er også kjent som NM i revy. 100 revynummer fra hele Norge konkurrerer i fem semifinaler, hvorav 20 nummer går til finalen. Finaleforestillingen vises også i Olavshallen i Trondheim påfølgende høst.
Følgende NM-titler deles ut:
Rundt 10 000 publikummere besøker festivalen, hvor det blant annet også arrangeres det norske andeløp og landsmøtet til toillingforbundet.
Festivalen mottok Nord-Trøndelag fylkes kulturpris i 1999.
Sokratis Kokkalis
Sokratis Kokkalis (født 27. mai 1939) er en gresk forretningsmann. Han er leder og eier av Intracom Holdings. Han er også president og eier av Intralot. Han var til 2010 eier av og president i sportsklubben Olympiakos SFP. I tillegg står han bak Kokkalis-stiftelsen, som jobber for å fremme utdanning, idrett og medisinsk forskning.
Själagårdsgatan
Själagårdsgatan er en gate i Gamla stan, Stockholm, som går fra Köpmangatan til Svartmangatan. Gaten, omtalt som Siela gardz gatan i 1487, Sielegatenn i 1593, Siähl gårdz gatan i 1688 og Siähl gårdz gatan i 1718, er oppkalt etter en veldedig institusjon, Själagården, et hjem for eldre og syke fra 1420-tallet. Själagården var basert på sjelegaver (donasjoner) som skulle gi giveren fred i sjelen. Sjelegården ble revet i 1933.
Moseldalen
Moseldalen er en særpreget dal i den vestlige delen av Tyskland. Vanligvis regnes Moseldalen mellom byene Trier og Koblenz, der elven Mosel renner nede i dalen under det flate slettelandet rundt dalen. Her har elven en rekke svinger og sløyfer. Dalsidene er bratte, og her blir temperaturen høy. Derfor er området godt egnet for dyrking av vindruer, og området er kjent for sine hvitviner. Moseldalen har blitt fremmet for dens kvalitetsproduksjon av hvitvin siden 1800-tallet og «moselvin» framstilles i tre land: i hjertet av Luxembourg, i den tyske Moselregionen og det er en del vingårder i Frankrike.
Områder og byer
Sett fra begynnelsen av dalen ved Saar går Moseldalen igjennom tre landkretser, disse er angitt under sammen med de viktigste byene og tettstedene.
Berlingo
Berlingo kan vise til:
Beauceron
Beauceron er en fransk fårehundrase som nedstammer fra slettehunder (chiens des plaines) som på 1800-tallet gjetet og passet på bufe i traktene rundt Paris. I hjemlandet går den også under navnene berger de Beauce (gjeterhund fra Beauce) og bas rouge (dunkel-/rustrød). Sistnevnte etter fargen på beina.